... 

પહેલી ઑક્ટોબર સુધી આ એકાઉન્ટમાં પાકિસ્તાનીઓએ 420 કરોડ રૂપિયા જમા કરી દીધા છે. 

આ એકાઉન્ટમાં કેટલા પૈસા જમા થઈ રહ્યા છે એ પાકિસ્તાનની સુપ્રીમ કોર્ટની વેબસાઇટ પર સાર્વજનિક છે. 

સ્ટેટ બૅન્ક ઑફ પાકિસ્તાન, નેશનલ બૅન્ક ઑફ પાકિસ્તાન અને બાકીની તમામ સરકારી બૅન્કોની તમામ શાખાઓમાં આ પૈસા જમા કરવાની સુવિધા ઉપલબ્ધ છે. 

મોટાભાગની બૅન્કોએ પ્રવેશ દ્વાર ઉપર એક બેનર લગાવી દીધું છે કે બંધ માટેના ફાળાની રકમ અહીંયા જમા કરવામાં આવે છે. 

બૅન્ક પૈસા જમા કરનાર ગ્રાહકોને એસએમએસ દ્વારા ઍલર્ટ પણ મોકલે છે કે કેટલા પ... બાકીનો લેખ લખો:
છે-'સુપ્રીમ કોર્ટ એન્ડ પ્રાઈમ મિનિસ્ટર ફંડ ફોર દીઅમેર-ભાશા એન્ડ મોહમંડ ડૅમ્સ.' 

લોકફાળાના પૈસાથી બંધ નિર્માણનાં પ્રયત્નની અલગઅલગ સ્તરો ઉપર ટીકા પણ થઇ રહી છે. 

સૌથી મોટી ટીકા એ છે કે આટલાં મોટા પ્રોજેક્ટનું નિર્માણ આ રીતે લોકફાળાથી કરી શકાય નહીં. 

આવી ટીકાઓને જસ્ટિસ નીસારે મૂળમાંથી જ ખેંચી નાખી છે. તેઓએ પત્રકારોને કહ્યું કે જે પણ આ પ્રયત્નનો વિરોધ કરી રહ્યા હોય તેઓ દેશદ્રોહી છે.

જસ્ટિસ નિસારે ત્યાં સુધી કહ્યું કે તેઓ બંધારણના અનુચ્છેદ 6ને જોઈ રહ્યા છે કે શું આવા લોકો ઉપર રાજદ્રોહનો કેસ ચલાવી શકાય છે? 

પછીથી પીઈએમઆરએએ ખાનગી ચેનલો માટે એક વટહુકમ પણ પ્રસારિત કર્યો અને કહ્યું કે તેઓ પોતાના કાર્યક્રમમાં આ પગલાની ટીકા પ્રસારિત નહીં કરે. 

તેમાં કહેવાયું છે કે જો કોઈપણ પ્રકારની ટિપ્પણી કરવામાં આવશે તો કડક કાર્યવાહી કરવામાં આવશે. 

અગાઉ પણ અભિયાનો ચાલ્યાં છે 

પાકિસ્તાનમાં કોઈ સરકારી પ્રોજેક્ટનું ફંડ લોકોના ફાળાથી એકત્ર કરવાનું અભિયાન કોઈ પહેલી વાર નથી ચલાવાઈ રહ્યું. 

ભૂતપૂર્વ વડા પ્રધાન ઝુલ્ફિકાર અલી ભુટ્ટોએ વિકાસની નવી પરિયોજનાઓ માટે આ જ રીતનું અભિયાન દેશભરમાં ચલાવ્યું હતું.

આમાં ટીવી ચેનલોનો ઉપયોગ કરવામાં આવતો હતો અને લોકોને પ્રતિદીન એક રૂપિયાનું દાન કરવા માટે કહેવામાં આવતું હતું. 

વર્ષ 1998માં, અગાઉ ત્રણ વખત પાકિસ્તાનના વડા પ્રધાન પદે રહી ચુકેલા નવાઝ શરીફે 'કર્ઝ ઉતારો, મુલ્ક સંવારો' કૅમ્પેન શરૂ કર્યુ હતુ. 

તેઓને લાગ્યું હતું કે તેઓ સત્તાની ધુરા સંભાળતા જ પાકિસ્તાનના વિદેશી દેવા ચૂકવી દેશે. જોકે, હજુ સુધી એ સ્પષ્ટ નથી થઈ શક્યું કે એ પૈસાનો ઉપયોગ ક્યાં કરવામાં આવ્યો. 

વર્ષ 2005માં ભૂકંપ આવ્યા પછી રાહત-બચાવ કાર્ય માટે પાકિસ્તાનના ભૂતપૂર્વ રાષ્ટ્રપતિ પરવેઝ મુશર્રફે પણ રાષ્ટ્રપતિ રાહત કોશ શરૂ કર્યો હતો. 

શરૂઆતમાં લોકોએ દાન કરવાને મુદ્દે ઉત્સાહ પણ બતાવ્યો હતો, પરંતુ તરત જ લોકો ઠંડા પડી ગયાં હતાં. 

સ્વાભાવિક છે પાકિસ્તાનમાં વધુ નવા ડૅમ્સની જરૂર છે. ઈમરાન ખાને ગત સપ્તાહે કહ્યું હતું કે પાકિસ્તાન પાસે ફક્ત 30 દિવસો સુધીનો જ પાણીનો જથ્થો સંઘરી શકવાની ક્ષમતા છે. 

જોકે, ઘણાં વિશ્લેષકોનું કહેવું છે કે માત્ર બંધના નિર્માણ કરવાથી જ પાકિસ્તાનનું જળસંકટ દૂર નહીં થઈ જાય. પાકિસ્તાનની વધતી વસતિ ઉપર લગામ કસવી એ એક ઉપાય તરીકે જોવામાં આવી રહ્યું છે. 

પાકિસ્તાનની વસતિ પ્રતિવર્ષ 2.4 ટકાના દરે વધી રહી છે જયારે ભારતનો આ દર 1.9...